CELEX: 31995D0211
Language: el
Date: 1995-06-07 00:00:00
Title: 95/211/ΕΚ: Απόφαση της Επιτροπής της 7ης Ιουνίου 1995 σχετικά με την τροποποίηση της απόφασης 93/244/ΕΟΚ και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για ορισμένα τμήματα της επικράτειας της Γερμανίας

Avis juridique important

|

31995D0211

95/211/ΕΚ: Απόφαση της Επιτροπής της 7ης Ιουνίου 1995 σχετικά με την τροποποίηση της απόφασης 93/244/ΕΟΚ και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για ορισμένα τμήματα της επικράτειας της Γερμανίας  

Επίσημη Εφημερίδα αριθ. L 132 της 16/06/1995 σ. 0021 - 0021

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουνίου 1995  σχετικά με την τροποποίηση της απόφασης 93/244/ΕΟΚ και την παροχή συμπληρωματικών εγγυήσεων όσον  αφορά τη νόσο του Aujeszky (ψευδολύσσα) για χοίρους που προορίζονται για ορισμένα τμήματα της  επικράτειας της Γερμανίας (Κείμενο που παρουσιάζει ενδιαφέρον για τον ΕΟΧ) (95/211/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 64/432/ΕΟΚ του Συμβουλίου της 26ης Ιουνίου 1964, για τα προβλήματα υγειονομικού ελέγχου  στον τομέα των ενδοκοινοτικών συναλλαγών βοοειδών και χοιροειδών  (1), όπως τροποποιήθηκε από την  πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος  2, Εκτιμώντας: ότι η Γερμανία έχει αναλάβει να εκτελέσει πρόγραμμα εξαλείψεως της νόσου του Aujeszky 7 ότι αυτό το  πρόγραμμα εγκρίθηκε με βάση την απόφαση 95/210/ΕΚ της Επιτροπής  (2) 7 ότι είναι σκόπιμο να προταθούν ορισμένες επιπρόσθετες εγγυήσεις ούτως ώστε να διασφαλισθεί η ήδη  επιτευχθείσα πρόοδος και να εξασφαλισθεί ότι το πρόγραμμα θα ολοκληρωθεί επιτυχώς 7 ότι οι αρχές της Γερμανίας εφαρμόζουν, όσον αφορά τις μετακινήσεις χοίρων μέσα στη χώρα τους για  αναπαραγωγή και κρεατοπαραγωγή, κανόνες οι οποίοι είναι τουλάχιστον ισοδύναμοι προς αυτούς που  προβλέπονται στην παρούσα απόφαση 7 ότι η παροχή αυτών των προσθέτων εγγυήσεων δεν πρέπει να απαιτείται από τα κράτη μέλη ή τις  περιφέρειες των κρατών μελών που θεωρούνται ότι είναι απαλλαγμένες από τη νόσο του Aujeszky,  σύμφωνα με την απόφαση 93/24/ΕΟΚ της Επιτροπής  (3), λόγω του ότι οι χοίροι που προέρχονται από  αυτές τις περιοχές παρουσιάζουν ένα ελάχιστο ποσοστό κινδύνου εξάπλωσης της νόσου 7 ότι η απόφαση 93/244/ΕΟΚ της Επιτροπής  (4) θεσπίζει πρόσθετες εγγυήσεις σχετικά με τη νόσο του  Aujeszky για χοίρους που προορίζονται για ορισμένα τμήματα της Κοινότητας και παραθέτει κατάλογο  των εν λόγω περιοχών στο παράρτημα Ι 7 ότι τα τμήματα αυτά της Γερμανίας στα οποία εφαρμόζεται η απόφαση που εξεδόθη από την Επιτροπή,  πρέπει να προστεθούν στο παράρτημα Ι της απόφασης 93/244/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι ακόλουθες περιοχές προστίθενται στο παράρτημα Ι της απόφασης  93/244/ΕΟΚ: «Γερμανία: όλες τις περιοχές, εκτός των κρατιδίων: Sachsen, Brandenburg και Thόringen» Άρθρο 2 Η παρούσα απόφαση εφαρμόζεται από τις 15 Ιουνίου 1995. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 7 Ιουνίου 1995. Για την Επιτροπή Franz FISCHLER Μέλος της Επιτροπής